Oficiālais Vēstnesis L 346 , 17/12/1997 Lpp. 0046 - 0047



Komisijas Regula (EK) Nr. 2523/97 (1997. gada 16. decembris), ar ko groza Regulu (EEK) Nr. 1014/90, ar kuru paredz sīki izstrādātus ieviešanas noteikumus attiecībā uz stipro alkoholisko dzērienu definīciju, nosaukumu un noformējumu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1989. gada 29. maija Regulu (EEK) Nr. 1576/89, ar kuru nosaka vispārīgus noteikumus par stipro alkoholisko dzērienu definīciju, nosaukumu un noformējumu [1] un kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 1. panta 4. punkta i) apakšpunkta 1) punkta b) apakšpunktu un 15. pantu, tā kā Komisijas 1995. gada 25. oktobra Regula (EK) Nr. 2482/95, ar kuru Austrijai paredz noteiktus pārejas pasākumus attiecībā uz stiprajiem alkoholiskajiem dzērieniem [2] un kurā jaunākie grozījumi izdarīti ar Regulu (EK) Nr. 158/97 [3], līdz 1997. gada 31. decembrim, pirms nav novērtētas iespējas samazināt metanola daudzumu, Austrijā atļauj gatavot un tirgot noteiktus augļu spirtus, ko gatavo no noteiktām ogām, ar maksimālo metilspirta daudzumu 1500 g hektolitrā 100 % alkohola; tā kā šajā posmā būtu jāievieš jauni zemāki metilspirta daudzumi noteiktos spirtos, ko ražo Austrijā, ņemot vērā austriešu pētījumu rezultātus par iespēju samazināt metanola daudzumu attiecīgos augļu spirtos; tā kā jāpārrauga arī ietekme, kas ir dažādiem aspektiem, kas saistīti ar metanola daudzumu šajos augļu spirtos, jo šie daudzumi jāpiemēro arī attiecībā uz tādiem pašiem augļu spirtiem, ko ražo citās dalībvalstīs; tā kā būtu jāturpina pētīt iespējas samazināt metanola daudzumu šo augļu spirtos, ņemot vērā tehnoloģiju attīstību un paturot prātā šo produktu tradicionālās īpašības; tā kā jāizstrādā pārejas pasākumi, lai atļautu tirgot šādus augļu spirtus, kas ražoti Austrijā pirms iepriekšminētā ierobežojuma attiecībā uz metilspirta daudzumu spēkā stāšanās dienas; tā kā šajā regulā paredzētie pasākumi ir saskaņā ar Stipro alkoholisko dzērienu komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 1014/90 6. pantam pievieno šādu 4. un 5. punktu: "4. Ievērojot Regulas (EEK) Nr. 1576/89 1. panta 4. punkta i) apakšpunkta 1) punkta b) apakšpunktu, maksimālais metilspirta daudzums augļu spirtos, ko gatavo no sarkanajām jāņogām un upenēm (Ribes ģints sugas), pīlādžogām (Sorbus aucuparia) un melnā plūškoka ogām (Sambucus nigra), ir 1350 grami hektolitrā 100 % alkohola un maksimālais metilspirta daudzums augļu spirtos, ko gatavo no avenēm (Rubus idaeus L.) un kazenēm (Rubus fruticosus L.), ir 1200 grami hektolitrā 100 % alkohola. 5. Augļu spirtus, kas minēti 4. pantā un kas gatavoti Austrijā un 1997. gada 31. decembrī turēti pārdošanai galīgajam lietotājam saskaņā ar tiem noteikumiem attiecībā uz metanola daudzumu, kuri šajā datumā Austrijā bijuši spēkā, var laist tirgū un eksportēt, kamēr krājumi beidzas." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 16. decembrī Komisijas vārdā — Komisijas loceklis Franz Fischler [1] OV L 160, 12.6.1989., 1. lpp. [2] OV L 256, 26.10.1995., 12. lpp. [3] OV L 27, 30.1.1997., 8. lpp. --------------------------------------------------